Mathewu 18 | IBhayibheli Elikuyi-Internet | INguqulo Yezwe ElishaMathewu 18:1-3518 Ngalelo hora abafundi basondela kuJesu bathi: “Ubani ngempela omkhulu kunabo bonke embusweni wamazulu?”+ 2 Ngakho, ebiza umntwana omncane, wammisa phakathi kwabo+ 3 wathi: “Ngiqinisile ngithi kini, Ngaphandle kokuba niguquke futhi nibe njengabantwana,+ anisoze nangena embusweni wamazulu.+ 4 Ngakho-ke, noma ubani oyozithoba+ njengalo mntwana nguye omkhulu kunabo bonke embusweni wamazulu;+ 5 futhi noma ubani owamukela umntwana oyedwa njengalo ngegama lami uyangamukela nami.+ 6 Kodwa noma ubani okhubekisa oyedwa kulaba abancane abanokholo kimi, kungcono kakhulu kuye ukuba kugaxwe entanyeni yakhe itshe lokugaya+ elinjengalelo eliphendulwa yimbongolo, acwiliswe olwandle oluvulekile.+ 7 “Maye kulo izwe ngenxa yezikhubekiso! Yiqiniso, izikhubekiso kumelwe nakanjani zize,+ kodwa maye kulowo muntu esiza ngaye isikhubekiso!+ 8 Khona-ke, uma isandla sakho noma unyawo lwakho lukukhubekisa, lunqume ululahle kude;+ kungcono kakhulu ukuba ungene ekuphileni ugogekile noma ulunyonga kunokuba uphonswe emlilweni omi phakade+ unezandla zombili noma nezinyawo zombili. 9 Futhi, uma iso lakho likukhubekisa, likhiphe ulilahle kude; kungcono kakhulu ukuba ungene ekuphileni uneso elilodwa kunokuba uphonswe eGehena lomlilo unamehlo womabili.+ 10 Qaphelani ukuba nina madoda ningadeleli noyedwa walaba abancane; ngoba ngiyanitshela ngithi izingelosi zabo+ ezulwini zibubona ngaso sonke isikhathi ubuso bukaBaba osezulwini.+ 11 —— 12 “Nicabangani? Uma umuntu eba nezimvu eziyikhulu futhi kuduke eyodwa yazo,+ ngeke yini ashiye ezingamashumi ayisishiyagalolunye nesishiyagalolunye phezulu ezintabeni asuke ayofuna leyo edukile?+ 13 Futhi uma kwenzeka eyithola, ngiyanitshela impela, ujabula kakhulu ngayo kunangalezi ezingamashumi ayisishiyagalolunye nesishiyagalolunye ezingadukanga.+ 14 Ngokufanayo akuyona into efiselekayo kuBaba osezulwini ukuba kushabalale noyedwa walaba abancane.+ 15 “Ngaphezu kwalokho, uma umfowenu ona, hamba uyomambulela iphutha lakhe phakathi kwakho naye ninodwa.+ Uma ekulalela, uyobe umzuzile umfowenu.+ 16 Kodwa uma engalaleli, thatha kanye nawe oyedwa noma ababili, ukuze kuthi ngomlomo wofakazi ababili noma abathathu ziqiniswe zonke izindaba.+ 17 Uma engabalaleli, khuluma nebandla. Uma engalilaleli ngisho nebandla, makabe kuwe njengomuntu wezizwe+ nanjengomthelisi.+ 18 “Ngiqinisile ngithi kini madoda, Noma yiziphi izinto eningase nizibophe emhlabeni ziyobe ziboshiwe ezulwini, nanoma yiziphi izinto eningase nizithukulule emhlabeni ziyobe zithukululiwe ezulwini.+ 19 Ngiqinisile ngithi kini futhi, Uma ababili kini emhlabeni bevumelana nganoma yini ebalulekile abangayicela, iyokwenzeka kubo ngenxa kaBaba osezulwini.+ 20 Ngoba lapho kukhona khona ababili noma abathathu bebuthene ndawonye ngegama lami,+ ngikhona lapho phakathi kwabo.”+ 21 Khona-ke uPetru weza wathi kuye: “Nkosi, umfowethu kumelwe angone kangaki ngimthethelela?+ Kuze kube kasikhombisa na?”+ 22 UJesu wathi kuye: “Angisho kuwe ukuthi, Kuze kube kasikhombisa, kodwa, Kuze kube izikhathi ezingamashumi ayisikhombisa nesikhombisa.+ 23 “Kungakho umbuso wamazulu ufana nomuntu, inkosi,+ owayefuna ukulungisa izindaba+ nezinceku zakhe. 24 Lapho eqala ukuzilungisa, kwangeniswa umuntu owayemkweleta amatalenta ayizinkulungwane eziyishumi [=odenariyu abangu-60 000 -000 ]. 25 Kodwa ngenxa yokuthi wayengenayo indlela yokukhokha, inkosi yakhe yayala ukuba kuthengiswe ngaye nangomkakhe nangabantwana bakhe nangazo zonke izinto ayenazo bese kukhokhwa.+ 26 Ngakho-ke le nceku yawa phansi futhi yayikhothamela, ithi, ‘Ngibekezelele, ngizokubuyisela konke.’ 27 Kuyivusela isihawu lokhu, inkosi yaleyo nceku yayiyeka,+ yesula isikweletu sayo.+ 28 Kodwa leyo nceku yaphuma yathola enye yezinceku ezikanye nayo eyayiyikweleta odenariyu abayikhulu;+ futhi, iyibamba, yayiklinya, ithi, ‘Buyisa konke okukweletayo.’ 29 Ngakho-ke le nceku ekanye nayo yawa phansi yayincenga, ithi, ‘Ngibekezelele,+ ngizokubuyisela.’ 30 Nokho, yayingathandi, kunalokho yahamba yayala ukuba iphonswe etilongweni ize ibuyisele lokho eyayikukweleta. 31 Ngakho-ke, lapho izinceku ezikanye nayo zibona okwakwenzekile, zaba lusizi kakhulu, futhi zahamba zayobikela inkosi yazo konke okwakwenzekile.+ 32 Khona-ke inkosi yayo yayibiza yathi kuyo, ‘Nceku embi, ngisesule sonke lesiya sikweletu obunaso, lapho ungincenga. 33 Bekungafanele yini nawe ube nesihe+ encekwini okanye nayo, njengoba nami ngibe nesihe+ kuwe?’ 34 Khona-ke inkosi yayo, ithukuthele,+ yayinikela kubagcini bejele, ize ikhokhe konke eyayikukweleta. 35 UBaba osezulwini naye uyosebenzelana nani ngendlela efanayo+ uma ningathetheleli yilowo nalowo umfowabo ngokusuka enhliziyweni.”+Mathewu 18
